gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4348, del 02-10-2002 (2002/10540)

Notificació a Promotora Cardenal Benlloch. Expedient número VIVI/040502/239.
----------------------------------------------------------------------------

### Dades del document

Número de DOGV
:   4348

Data del DOGV
:   02-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10498


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promotora Cardenal Benlloch. Expedient número VIVI/040502/239. [2002/F10283]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació del plec de càrrecs a la Promotora Cardenal Benlloch, amb expedient VIVI/040502/239.
  
D'orde de l'instructor, se li notifica el plec de càrrecs que més avall li imputen a l'expedientat, i se li concedix un termini de 15 dies a partir del dia següent al de la seua notificació per a contestar-lo i, si és procedent, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 25 de juliol de 2002.- La secretària d'actuacions: Mª Luisa Martí Llabata.
  
Plec de càrrecs
  
Que es formula a la Promotora Cardenal Benlloch, SA; Hogar Sur, SA, de conformitat amb l'article 16 del Reglament de Procediment Sancionador de 4 d'agost de 1993, amb l'advertiment que, si no el contesta en el termini de 15 dies a partir del dia següent al de la seua notificació, es donarà per complit el tràmit, i el procediment seguirà el seu curs.
  
Càrrec: com a promotor i constructor, respectivament, de l'habitatge situat a Paiporta, carrer de Sant Joaquim, 34-33a, i acollit a l'expedient de construcció 46-IG-332/97, vosté ha infringit la Llei 1/1997, de la Generalitat Valenciana, de Règim Sancionador en Matèria d'Habitatge, ja que ha comés una falta molt greu tipificada com a tal en l'article 6.10 d'esta, i que li podrà correspondre una sanció de 3.005,07 a 30.050, 61 euros, per haver construït amb les deficiències següents:
  
Filtracions en part superior del mirador (per damunt d'este, en fàbrica de rajola) del menjador saló d'habitatge porta 33.
  
Les dites deficiències hauran de ser corregides, de conformitat amb el nostre requeriment amistós de data 5 de juny de 2002, excepte proposta alternativa motivada i prèviament acceptada per la Inspecció Tècnica d'este servici territorial en el termini de 10 dies naturals.
Diari Oficial de la Generalitat Valenciana


Sumari del DOGV 4385, del 25-11-2002 (2002/12428)

RESOLUCIÓ de 19 de novembre de 2002, del subsecretari per als Recursos de Sanitat, per la qual modifica la Resolució de 23 de setembre de 2002, per la qual es determina la composició del tribunal que ha de jutjar el procés extraordinari de consolidació d'ocupació per a la selecció i provisió de places de pediatres d'equips d'Atenció Primària dependents de la Conselleria de Sanitat., convocat per l'Orde de 12 de març de 2002 (DOGV núm. 4.344, de 26.09.2002).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4385

Data del DOGV
:   25-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12877


Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de novembre de 2002, del subsecretari per als Recursos de Sanitat, per la qual modifica la Resolució de 23 de setembre de 2002, per la qual es determina la composició del tribunal que ha de jutjar el procés extraordinari de consolidació d'ocupació per a la selecció i provisió de places de pediatres d'equips d'Atenció Primària dependents de la Conselleria de Sanitat., convocat per l'Orde de 12 de març de 2002 (DOGV núm. 4.344, de 26.09.2002). [2002/X12945]
  
La Federació de Sanitat de CCOO ha proposat una membre suplent del tribunal que ha de jutjar el procés extraordinari de consolidació d'ocupació per a la selecció i provisió de places de pediatres d'equips d'Atenció Primària dependents de la Conselleria de Sanitat, convocat per l'Orde de 12 de març de 2002. Per tant, per a incorporar-la, es modifica la Resolució de 7 de novembre de 2002 de la manera següent:
  
On diu: ?(Sindicat) Titular: Simona MAS ANTÓN, CCOO; suplent:?; hi ha de dir: ?(Sindicat) Titular: Simona MAS ANTÓN, CCOO; suplent: Caridad TAPIA COLLADOS?.
  
València, 19 de novembre de 2002.- El subsecretari per als Recursos de Sanitat: Máximo Caturla Rubio.
Diari Oficial de la Generalitat Valenciana


Sumari del DOGV 4399, del 16-12-2002 (2002/13303)

Informació pública del compte de liquidació definitiva del projecte de reparcel·lació del sector industrial Los Nazarios de Formentera del Segura.
--------------------------------------------------------------------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13029


Organisme emissor
:   Ajuntament de Formentera del Segura

Tipus de document
:   Anunci

Informació pública del compte de liquidació definitiva del projecte de reparcel·lació del sector industrial Los Nazarios de Formentera del Segura. [2002/F13546]
  
De conformitat amb la Llei 6/1994, Reguladora de l'Activitat Urbanística de la Generalitat Valenciana, i amb el Reglament de Gestió Urbanística, se sotmet a informació pública pel termini de 20 dies, comptats des de la publicació d'este edicte en el Diari Oficial de la Generalitat Valenciana, el compte de liquidació definitiva del projecte de reparcel·lació del sector industrial Los Nazarios de Formentera del Segura, durant el qual es podrà consultar l'expedient a l'Ajuntament de Formentera del Segura i formular-hi al·legacions.
Diari Oficial de la Generalitat Valenciana


Sumari del DOGV 4227, del 12-04-2002 (2002/3519)

Expedient número SU/36/01. Adjudicació del contracte de subministrament, plantació d'espècies vegetals, instal·lació de rec y posterior manteniment en la III fase d'urbanització del campus del Riu Sec de la Universitat Jaume I de Castelló.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/3519


Data del document
:   12-03-2002

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de serveis
    * contracte de subministraments
    * adjudicació de contracte administratiu

Expedient número SU/36/01. Adjudicació del contracte de subministrament, plantació d'espècies vegetals, instal·lació de rec y posterior manteniment en la III fase d'urbanització del campus del Riu Sec de la Universitat Jaume I de Castelló. [2002/X3519]
  
El Rectorat de la Universitat Jaume I de Castelló, en compliment del que estableix l'article 93 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servei de Contractació i Assumptes Generals.
  
c) Número d'expedient: SU/36/01.
  
2. Objecte del contracte
  
a) Tipus de contracte: subministrament
  
b) Descripció de l'objecte: subministrament, plantació d'espècies vegetals, instal·lació de rec i posterior manteniment en la III fase d'urbanització del Campus del Riu Sec.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 11 de gener de 2002
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total:
  
Subministrament: vint i un milions set-centes quaranta i tres mil trenta-una pessetes (42.909.771 PTA, 130.678,25 euros).
  
Manteniment: dos milions sis-centes setanta-dues mil nou-centes setze pessetes (2.672.916 PTA, 16.064,55 euros).
  
5. Adjudicació
  
a) Data: 21 de febrer de 2002
  
b) Contractista: Vivers Centre Verd, SA.
  
c) Nacionalitat: espanyola
  
d) Import d'adjudicació: cent vint mil sis-cents quaranta euros amb cinquanta-cinc cèntims (120.640,55 euros, 18.137.472 PTA)
Diari Oficial de la Generalitat Valenciana


Sumari del DOGV 4351, del 07-10-2002 (2002/10618)

Informació pública de les bases específiques per a cobrir una plaça d'enginyer tècnic industrial, vacant en la plantilla de personal vigent i inclosa en l'oferta d'ocupació pública de 2000.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10252


Data del document
:   19-09-2002

Organisme emissor
:   Ajuntament de Sueca

Tipus de document
:   Convocatòria

Anàlisi jurídica

 Descriptors 

:   * Sueca
    * concurs administratiu
    * enginyer
    * administració local

Informació pública de les bases específiques per a cobrir una plaça d'enginyer tècnic industrial, vacant en la plantilla de personal vigent i inclosa en l'oferta d'ocupació pública de 2000. [2002/X10444]
  
En el Butlletí Oficial de la Província de València núm. 221, de 17 de setembre de 2002, apareixen publicades íntegrament les bases específiques per a cobrir una plaça d'enginyer tècnic industrial, vacant en la plantilla de personal vigent i inclosa en l'oferta d'ocupació pública de 2000, i que s'uneix com annex IX a les bases generales de l'esmentada oferta publicades en el Butlletí Oficial de la Província nº 20, de 24 de gener de 2001.
Diari Oficial de la Generalitat Valenciana


Sumari del DOGV 4399, del 16-12-2002 (2002/13864)

Rotlle d'apel·lació número 4/2001. Cèdula de notificació.
---------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/13451


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 4/2001. Cèdula de notificació. [2002/M13415]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant el present edicte, faig saber:
  
Que en virtut de l'acordat per resolució del dia de hui, dictada en el rotlle d'apel·lació número 4/2001, que prové de menor quantia 272/99, del Jutjat de Primera Instància número 1 de Torrent, s'ha acordat notificar a l'apel·lada incompareguda en la present alçada que es dirà al final, la sentència dictada en el rotlle esmentat, que té l'encapçalament i la decisió següents:
  
Encapçalament:
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist el present rotlle d'apel·lació número 4/2001 que prové de les actuacions de juí de menor quantia promogudes davant el Jutjat de Primera Instància número 1 de Torrent, amb el número 31/1998, entre les parts, d'una, com a demandat apel·lant, Alymi, SL, i de l'altra, com a demanant apel·lat, Bansantander de Leasing, SA i la demandada no compareguda Patricia Orduz Silla, en virtut del recurs d'apel·lació interposat pel demandat.
  
Decisió:
  
S'estima en part el recurs i amb estimació en part de la demanda es condemna la demandada Alymi i els fiadors Alvaro i Patricia Orduz Silla de manera solidària a pagar a l'actora les quotes impagades i no consignades, així com el valor residual dels béns objecte del contracte amb deducció de les quotes que acredite tindre pagades més el 2% de l'interés anual; no serà procedent la resolució contractual; sense fer condemna en costes, en cap de les instàncies.
  
Notifiqueu esta resolució a les parts personades, i sent ferma, amb certificació literal d'esta mateixa resolució i l'oportú ofici, torneu les actuacions originals al jutjat de procedència.
  
Així, esta és la nostra sentència, de la qual s'unirà un certificat al rotlle, que pronunciem, manem i firmem.
  
I perquè el que s'ha acordat es complisca i valga de notificació a l'apel·lada incompareguda en esta alçada mitjançant la publicació en el Diari Oficial de la Generalitat Valenciana, lliure i expedisc el present edicte.
Diari Oficial de la Generalitat Valenciana


Sumari del DOGV 4288, del 09-07-2002 (2002/7472)

CORRECCIÓ d'errades a la Resolució de 12 de juny de 2002, del director general de Funció Pública, per la qual es publica el Pla de Formació del Servici Valencià d'Ocupació i Formació, depenent de la Conselleria d'Economia, Hisenda i Ocupació per al 2002, dirigit al personal del SERVEF
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/7472


Data del document
:   27-06-2002

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * Servici Valencià d'Ocupació i Formació
    * reciclatge professional
    * formació en el lloc de treball
    * funcionari
    * concurs administratiu

CORRECCIÓ d'errades a la Resolució de 12 de juny de 2002, del director general de Funció Pública, per la qual es publica el Pla de Formació del Servici Valencià d'Ocupació i Formació, depenent de la Conselleria d'Economia, Hisenda i Ocupació per al 2002, dirigit al personal del SERVEF [2002/7472]
  
Advertides errades en la Resolució ressenyada en el Diari Oficial de la Generalitat Valenciana núm. 4.279, de 2 de juny de 2002, cal corregir-la de la manera següent:
  
A la pàgina 18.076 (en castellà) on diu: «Resolución de 12 de junio de 2002, del director general de Función Pública, por la que se publica el Plan de Formación del Servicio Valenciano de Ocupación e información, dependiente de la Conselleria de Economía, Hacienda y Ocupación para 2002, dirigido al personal del SERVEF».
  
Ha de dir: «Resolución de 12 de junio de 2002, del director general de Función Pública, por la que se publica el Plan de Formación del Servicio Valenciano de Ocupación y Formación, dependiente de la Conselleria de Economía, Hacienda y Ocupación para 2002, dirigido al personal del SERVEF».
Diari Oficial de la Generalitat Valenciana


Sumari del DOGV 4318, del 21-08-2002 (2002/8551)

Informació pública de l'aprovació definitiva de l'estudi de detall de la parcel·la 4.4 D de Gran Alacant.
---------------------------------------------------------------------------------------------------------

### Dades del document

Número de DOGV
:   4318

Data del DOGV
:   21-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8551


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de l'estudi de detall de la parcel·la 4.4 D de Gran Alacant. [2002/8551]
  
El ple d'este ajuntament, en sessió extraordinària realitzada el dia 27 de juny de 2002, va acordar aprovar definitivament l'estudi de detall de la parcel·la 4.4D de Gran Alacant, d'acord amb el projecte redactat per l'arquitecte Roberto Pérez Guerras, a instàncies de Montaña y Mar SL.
  
Este estudi de detall serà executiu una vegada siga publicada la seua aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Es publica perquè siga conegut per tots, segons el que disposa l'article 52.1.2 i 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; 124 del Text Refós de la Llei del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 140 del Reglament de Planejament Urbanístic, significant que contra el referit acte es pot interposar en via administrativa i amb caràcter potestatiu recurs de reposició en el termini d'un mes. I contenciós administratiu davant la sala corresponent del Tribunal Superior de Justícia de la Comunitat Valenciana, en el termini de dos mesos des de la notificació de l'acte o de la resolució expressa de reposició si hi haguera, i en el termini de sis mesos des de la seua desestimació presumpta pel transcurs d'un mes sense haver recaigut resolució expressa.
Diari Oficial de la Generalitat Valenciana


Sumari del DOGV 4330, del 06-09-2002 (2002/9448)

Notificació de plec de càrrecs a Construcciones Huercio, SL. Expedient número VIVI/040501/612.
----------------------------------------------------------------------------------------------

### Dades del document

Número de DOGV
:   4330

Data del DOGV
:   06-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9448


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de plec de càrrecs a Construcciones Huercio, SL. Expedient número VIVI/040501/612. [2002/Q9448]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar el plec de càrrecs a Construcciones Huercio, SL, amb expedient VIVI/040501/612.
  
D'orde de l'instructor, se li notifica el plec de càrrecs que més avall se li imputen a l'expedientat, i se li concedix un termini de 15 dies a partir del sendemà de la notificació per a contestar-lo i, si és procedent, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 28 de juny de 2002.- La secretària d'Actuacions: M.ª Luisa Martí Llabata.
  
Plec de càrrecs que es formula a AYMO, SA, i Construcciones Huercio, SL, de conformitat amb l'article 16 del Reglament de Procediment Sancionador, de 4 d'agost de 1993, amb advertència que, si no es contesta en el termini de 15 dies, a partir del sendemà de la notificació, es donarà per complit el tràmit, i el procediment seguirà el seu curs.
  
Càrrec: com a promotor i constructor, respectivament, de l'habitatge situat a Llíria, Alcublas, 13, i acollit a l'expedient de construcció 46-IG-0028/1996-147, ha infringit vosté la Llei 1/1997, de la Generalitat Valenciana, de Règim Sancionador en Matèria d'Habitatge, i ha comés una falta molt greu tipificada com a tal en l'article 6.10 d'esta, i pot correspondre-li una sanció de 3.005,07 a 30.050, 61 euros, ja que ha construït amb les deficiències següent:
  
En l'edifici aparixen importants humitats en la caixa d'escala i en la paret divisòria de l'habitatge número 11 que afronta amb la caixa d'escala, per filtracions d'aigües pluvials tant pel mal estat de la claraboia de rematada superior en l'escala, com també per deficiències en els punts de la formació de la terrassa amb els paraments verticals de la caixa d'escala.
  
També s'aprecien problemes dels segellats asfàltics en totes les juntes constructives i de dilatació de la terrassa, fins i tot bombaments en alguns punts pel mal joc de les dilatacions i també trencaments en tot el perímetre.
  
Les esmentades deficiències hauran de ser corregides de conformitat amb el que menciona el nostre requeriment amistós de data 26 d'abril de 2002, excepte proposta alternativa motivada i prèviament acceptada per la Inspecció Tècnica d'este servici territorial en el termini de 10 dies naturals.
Diari Oficial de la Generalitat Valenciana


Sumari del DOGV 4363, del 23-10-2002 (2002/10138)

Notificació en extracte a Gladys Cecilia Galarza Sanguano. Expedient número 3TVC40130/2002.
-------------------------------------------------------------------------------------------

### Dades del document

Número de DOGV
:   4363

Data del DOGV
:   23-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10469


Organisme emissor
:   Conselleria de Benestar Social

Tipus de document
:   Anunci

Notificació en extracte a Gladys Cecilia Galarza Sanguano. Expedient número 3TVC40130/2002. [2002/A10902]
  
Com que no s'ha pogut entregar l'escrit de sol·licitud de documentació a la persona interessada, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'este text legal.
  
Perquè la persona interessada puga tenir coneixement íntegre de l'acte i en quede constància, podrà comparéixer en el termini de 10 dies, des de la publicació d'este anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia a l'avinguda Baró de Càrcer, número 36, de 09.00 a 14.00 hores.
  
- Expedient número: 3TVC40130/2002.
  
- Persones interessades: Gladys Cecilia Galarza Sanguano.
  
- Últim domicili conegut: Escultor Pilver, número 47, 9a, 46274 València.
  
- Resolució número 0496DFAV02, de lloguer de vivenda 2002, de data 29 d'abril de 2002, del director general de Família, Menor i Adopcions.
  
Contra esta resolució, les persones interessades podrà interposar potestativament un recurs de reposició davant el mateix òrgan que l'ha dictat, en el termini d'un mes comptador des de l'endemà de la seua notificació, o bé es pot interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb allò disposat en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar qualsevol altre recurs que consideren convenient.